stanford-oval/wikipedia huggingface dataset:
ปังย่า

| ปังย่า |
| --- | --- |
ผู้พัฒนา: เอ็นทรีฟซอฟต์
ผู้จัดจำหน่าย: KOR: สไมล์เกตเมกะพอร์ต, NHN Corp., ทั่วโลก: สไมล์เกต ยุโรป THA: Ini3 Digital
เอนจิน: วังเรียล เอนจิน
เครื่องเล่น: วินโดวส์, วี (เอสเอสจี), พีเอสพี, แอนดรอยด์, ไอโอเอส
วางจำหน่าย: KOR: 2004 (ปิด 2016) NA: 2005 (ปิด 2016) JPN: 2005 (ปิด 2017) THA: 2005 (ปิด 2024)
แนว: กอล์ฟ, เอ็มเอ็มโออาร์พีจี
รูปแบบ: ผู้เล่นเดี่ยว, หลายผู้เล่น
ปังย่า (เกาหลี: 팡야; อังกฤษ: PangYa; ญี่ปุ่น: スカッとゴルフパンヤ) เป็นเกมออนไลน์ ประเภทจำลองการเล่นกีฬากอล์ฟผสมแฟนต้าซี ออกแบบและพัฒนาโดยบริษัท NtreevSoft และ เอ็นซีซอฟต์ เปิดให้บริการครั้งแรกโดย HanbitSoft ในปี ค.ศ. 2004 ก่อนมีการเปลี่ยนผู้ให้บริการมาเป็น SK Telecom ผู้นำด้านธุรกิจโทรคมนาคมรายใหญ่ของเกาหลี หลังจากที่ NtreevSoft มีปัญหาเรื่องลิขสิทธิ์กับผู้ให้บริการเดิมเมื่อปี ค.ศ. 2009 ก่อนที่ NtreevSoft จะเซ็นสัญญาเข้าเป็นบริษัทลูกของ SK Telecom อย่างเป็นทางการ และได้ Pangya กลับมาเปิดให้บริการตามเดิม
รูปแบบการเล่นจะเป็นเกมกอล์ฟ บนคอมพิวเตอร์ผ่านทางอินเทอร์เน็ต รูปแบบของเกมได้รับอิทธิพลมาจากเกม มินนะโนะกอล์ฟ ของญี่ปุ่นจากเครื่องเพลย์สเตชัน เป็นเกมกอล์ฟประเภท 3 จังหวะซึ่งมีต้นแบบมาจาก Nintendo Golf เมื่อปี พ.ศ. 2527 หรือมาริโอกอล์ฟในเวลาต่อมา
ปังย่ามีเซิร์ฟเวอร์เหลือเพียงในไทย โดย บริษัท อินิทรี ดิจิตอล จำกัด (มหาชน) เป็นผู้ให้บริการ ในส่วนของเซิร์ฟเวอร์อื่น ๆ ได้ปิดให้บริการไปหมดแล้ว โดยมีสาเหตุมาจากความไม่ลงรอยของทีมพัฒนาหลังจากที่ Smilegate Megaport เข้าซื้อกิจการส่วนการให้บริการเกมจาก Ntreevsoft ไป โดยทีมงานเกือบทั้งหมดได้ตัดสินใจย้ายงานเข้าไปทำงานใน เอ็นซีซอฟต์ ที่เป็นบริษัทแม่แทน
ปังย่าได้มีการพัฒนาสำหรับเครื่องเล่นเกม นินเทนโด วี ในชื่อ ซูเปอร์สวิงกอล์ฟ และ ซูเปอร์สวิงกอล์ฟ:ซีซั่น 2 จัดทำโดย NtreevSoft และ เทคโม ออกวางจำหน่ายในญี่ปุ่นวันที่ 2 ธันวาคม ค.ศ. 2006]] และรวมไปถึง ในเครื่อง เพลย์สเตชันพอร์เทเบิล ในชื่อ ปังย่า พอร์เทเบิล โดย Ntreevsoft จำหน่ายเวอร์ชันเกาหลีเมื่อวันที่ 24 ธันวาคม ค.ศ. 2551 และเวอร์ชันญี่ปุ่นวันที่ 16 เมษายน ค.ศ. 2009
เนื้อเรื่องของเกม

นานมาแล้วก่อนเกมปังย่าจะอุบัติขึ้น ได้มีมหันตภัยทำลายความสงบสุขเกาะปังย่า กองทัพปีศาจได้แผ่ม่านพลังอันชั่วร้ายครอบคลุมไปทั่วปังย่า ม่านพลังนี้ดูดพลังชีวิตของปังย่าไปด้วย ดังนั้นโลกปังย่าจึงอ่อนแอลงเรื่อยๆ ทุกวัน ต้นไม้ล้มตาย ลมไร้เรี่ยวแรง โลกไร้ซึ่งสีเขียว ผู้คนขาดรอยยิ้ม ชาวปังย่าต่างคิดหาวิธีที่จะปกป้องเกาะปังย่านี้ไว้
จากการระดมความคิดหลายต่อหลายครั้ง ในที่สุดชาวปังย่า จึงได้ค้นพบวิธีลบล้างพลังแห่งปีศาจนี้ พวเขาได้สร้างคริสตัลแห่งเวทมนตร์ขึ้น ประกอบไปด้วยพลังแหล่งธรรมชาติ ขนานนามว่า "บอลมหัศจรรย์ Aztec"
หากว่าบอล Aztec นี้ได้เข้าไปภายในม่านพลังของธรรมชาติแล้ว พลังปีศาจจะถูกลบล้างให้หมดสิ้นไปและธรรมชาติก็จะได้รับการฟื้นฟูขึ้นอีกครั้ง แต่อย่างไรก็ตามหลังจากที่บอล Aztec ได้อุบัติขึ้นมาแล้ว คนธรรมดาไม่สามารถสัมผัสมันได้เพราะหากสัมผัสเมื่อใด พลังแห่งธรรมชาตินั้นจะสลายไปจากบอล Aztec ทันที ดังนั้นชาว ปังย่า จึงได้คิดค้น "ไม้เท้ากายสิทธิ์ Air Knight" ขึ้น พวกเขาใช้ไม้เท้ากายสิทธิ์นี้ตีลูกบอลด้วยพลังลมแห่งอัศวิน แต่อย่างไรก็ตาม ทุกครั้งที่มีการตีเกิดขึ้นพลังของบอล Aztec ก็จะลดลงด้วย นี่จึงเป็นเหตุผลนึงที่จำเป็นจะต้องตีให้น้อยครั้งที่สุดเท่าที่จะทำได้
ประวัติศาสตร์การเปิดตัวและการพัฒนาของเกมปังย่า

PangYa (เกาหลี, ญี่ปุ่น : 2004, ไทย : 18 กุมภาพันธ์ 2005)
PangYa Season 2 (2006)
PangYa Season 2.5 (ไทย : 2006)
PangYa Season 3 : Revolution (เกาหลี, ญี่ปุ่น, ไทย : 2007)
Seeyou @Pangya - Season 3 Expansion Pack (ไทย : 2008)
PangYa Season 4 : Delight (เกาหลี, ญี่ปุ่น, ไทย : 2008, สหรัฐ: 2009)
PangYa Season 4.5 : Delight (ไทย : 2009, โกลบอลเซิร์ฟเวอร์ : 2010)
PangYa Season 4.9 : Nell (Delight) (เกาหลี, ญี่ปุ่น : 2010, ไทย : 2011)
PangYa Open Tournament - มีเฉพาะในประเทศเกาหลีเท่านั้น
Phase 1 (2010)
Phase 2 (2010)
PangYa United - Season 4.9 Expansion Pack (เกาหลี, ญี่ปุ่น, ไทย, โกลบอลเซิร์ฟเวอร์ : ปลายเมษายน 2011)
PangYa Season 5 : Pangya Tomahawk (เกาหลีและญี่ปุ่น : พฤษภาคม 2012, ไทยและโกลบอลเซิร์ฟเวอร์ : มิถุนายน 2012)
PangYa Season 6 : Pangya Challenges (เกาหลีและญี่ปุ่น: ธันวาคม 2012, ไทย: มกราคม 2013, โกลบอลเซิร์ฟเวอร์: มกราคม 2013)
Pangya New Season : Abbot Mine (ไทย: สิงหาคม 2013)
PangYa Season 7 : Pangya Grand Prix (เกาหลี: กุมภาพันธ์ 2014, ญี่ปุ่นและไทย: มีนาคม 2014, โกลบอลเซิร์ฟเวอร์: เมษายน 2014)
PangYa Season 8
Pangya Natural Wind (เกาหลี: สิงหาคม 2014)
Fresh Up! Pangya (ญี่ปุ่น: กันยายน 2014, โกลบอลเซิร์ฟเวอร์: กันยายน 2014, ไทย: ตุลาคม 2014)
ปังย่าพอร์เทเบิล

ปังย่าพอร์เทเบิล หรือ ปังย่า: แฟนตาซี กอล์ฟ เป็นเกมสำหรับเครื่องเพลย์สเตชันพอร์เทเบิล โดยเปลี่ยนจากเกมออนไลน์ให้เป็นเกมผู้เล่นเดี่ยวแทนและมีระบบหลายผู้เล่นแทนระบบออนไลน์ มีการเพิ่มเนื้อเรื่องและตัดระบบบางส่วนของภาคออนไลน์ออกไป มีการเพิ่มตัวละครใหม่และแคดดี้ทั้งหมดในเกม (ยกเว้นบงดาริและดอลฟินิ) สามารถนำมาใช้เป็นตัวละครปกติได้
แหล่งข้อมูลอื่น

ปังย่าไทย - เซิฟเวอร์ทางการของไทย (Ini3 Digital).
Official Japanese Server (Gamepot Inc) ที่ เวย์แบ็กแมชชีน (เก็บถาวร 7 มีนาคม 2007)
| ด ค กเกม ในเครือ แกแล็คซี่ และ อินิทรี ดิจิตอล |
| --- | --- |
เกมที่เปิดให้บริการในปัจจุบัน: IL Soulbringer (ปิดให้บริการชั่วคราว) • Princess Connect! Re: Dive  • Hay Day
เกมที่ยุติการให้บริการ: LaLaBell (ยุติการพัฒนา) • Pucca Racing (มีปัญหาเรื่องสัญญาตัวเกม) • Yogurting (ยุติการพัฒนา) • War Story: Europe in Flames (ยุติการพัฒนา) • WAR2 (ยุติการพัฒนา) • มังกรหยก 2 (ยุติการพัฒนา) • DJ Max Technika 2 (อัพเกรดขึ้นไปเป็น DJ Max Technika 3 แต่กาแล็คซี่ไม่มีทุนในการอัพเกรด) • Black Rogue (ยุติการพัฒนา) • Cooking PaPa (ยุติการพัฒนา) • Ministry of War (ยุติการพัฒนา) • Fanta Tennis (สิ้นสุดสัญญา) • 3KPQ (ยุติการพัฒนา) • 3ก๊ก2 (ยุติการพัฒนา)  • Premier League Live  (ยุติการพัฒนา)  • Three Kingdoms (ยุติการพัฒนา) • Divine Warriors (ยุติการพัฒนา) • War Emblem ll (ยุติการพัฒนา) • Rhythm N Joy (ยุติการพัฒนา) •  UMBO (ยุติการพัฒนา) • Granage  (ยุติการพัฒนา) •  Age of Warriors (ยุติการพัฒนา) •  Epic Monsters (ยุติการพัฒนา) •  Combo Cat (ยุติการพัฒนา) •  มังกรหยก Frontier  (ยุติการพัฒนา) •  Pirate Force  (ยุติการพัฒนา) •  Divosaga Plus II (ยุติการพัฒนา) •  GunZ 2 (ยุติการพัฒนา) •  Kungfu Fighting (ยุติการพัฒนา) • Age of Darkness (ยุติการพัฒนา)  • Shadow of Eclipse (ยุติการพัฒนา) • MStar (ยุติการพัฒนา) • Return of the One (ยุติการพัฒนา) • SD Gundam Battle Station (ยุติการพัฒนา) • Heaven Heroes (ยุติการพัฒนา) • Flyff Online  (ยุติการพัฒนา) •  BOOMz  (ยุติการพัฒนา) • ใบ้คำหรรษา (ยุติการพัฒนา) • Dragon Raja MX (ยุติการพัฒนา) • 3 ก๊ก HEROES วีรบุรุษสงคราม 3 ทัพ (ยุติการพัฒนา) • Bunny Online (ยุติการพัฒนา) • Hearthstone (ยุติการพัฒนา) • มังกรหยก Origin (ยุติการพัฒนา) • Continent of the Ninth (ยุติการพัฒนา) • Atlantica Online (ยุติการพัฒนา) • Touch Online (ยุติการพัฒนา) • Swords of Legends M (ยุติการพัฒนา) • Hearthstone (ยุติการพัฒนา) • Audition Mobile (ยุติการพัฒนา) • Lion Casino (ยุติการพัฒนา) • ปังย่า (ยุติการพัฒนา) • Audition Puzzle (ยุติการพัฒนา)
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data 
ปังย่าพอร์เทเบิลในเวอร์ชันอเมริกา
ธนิศ แก้วนาค

| ธนิศ แก้วนาค |
| --- | --- |
เกิด: 9 ธันวาคม พ.ศ. 2530 (37 ปี)   จังหวัดลพบุรี ประเทศไทย ธนิศ แก้วนาค
อาชีพ: ผู้ประกาศข่าว พิธีกร
ปีที่แสดง: (2555 - ปัจจุบัน)
ผลงานเด่น: เด็กช่าง (รับเชิญ)ละครซิทคอมบางรักซอย 9 (2553)  รายการสดๆบทไม่มี (2560 - 2561)   รายการสดๆบทไม่มีตีสนิท (2562 - 2564)   รายการนิวพาซ่า (2566 - ปัจจุบัน)   (2566) พ่อมดโอมิ / พ่อมดโอบิ - ละครมนตราตะเกียงแก้ว
สังกัด: ผู้ประกาศข่าว พิธีกร ดีเจ นักแสดง ช่อง 7 เอชดี (2555 - ปัจจุบัน)
ธนิศ แก้วนาค ชื่อเล่น นิว  หรือ  นิวหนวด (เกิดเมื่อวันที่ 9 ธันวาคม พ.ศ. 2530)เป็นผู้ประกาศข่าวพิธีกรดีเจและนักแสดงชาวไทยเกิดที่จังหวัดลพบุรีในสังกัดช่อง 7 เอชดีมีชื่อเสียงจากรายการ สดๆบทไม่มี , สดๆบทไม่มีตีสนิท และ เที่ยงบันเทิงสด (ช่วงห้องข่าวภาคเที่ยง) ออกอากาศทางช่อง 7 เอชดีมีผลงานในการแสดงละครเรื่อง เจ้าสาวแก้ขัดและ โซ่เวรีในฐานะนักแสดงรับเชิญออกอากาศทางช่อง 7 เอชดีเป็นต้น
ประวัติ

ธนิศ เกิดเมื่อวันที่ 9 ธันวาคม พ.ศ. 2530 เป็นผู้ประกาศข่าวพิธีกรดีเจและนักแสดงชาวไทยเกิดที่อำเภอลำสนธิ จังหวัดลพบุรีสำเร็จการศึกษาระดับปริญญาที่คณะนิเทศศาสตร์ มหาวิทยาลัยราชภัฏสวนดุสิต
ประวัติ > การงาน

ธนิศเกิดที่จังหวัดลพบุรีเริ่มเข้าสู่วงการบันเทิงเมื่อในปี พ.ศ. 2549 จากการเป็นดีเจคลื่นวิทยุ 88.75 FM ที่จังหวัดลพบุรีภายหลังธนิศได้ศึกษาต่อที่กรุงเทพมหานครเป็นนักศึกษาฝึกงานที่บริษัท ไนน์เอ็นเตอร์ เทน ในสังกัดช่อง 9 อ.ส.ม.ท. ในปี พ.ศ. 2553 ธนิศได้มาสมัครงานเป็นผู้ประกาศข่าวและนักศึกษาฝึกงานในรายการ คันปาก ออกอากาศทางช่อง 7 ไม่ผ่านการคัดเลือก ในปีนั้นธนิศได้รับโอกาสเป็นนักแสดงตัวประกอบรับเชิญ ในละครซิทคอม บางรักซอย 9 และ บ้านนี้ที่บางรัก ออกอากาศช่อง 9 อ.ส.ม.ท.
ในปี พ.ศ. 2556 ธนิศเริ่มสมัครงานเป็นผู้ประกาศข่าวและผู้สื่อข่าวสายบันเทิงในสังกัดช่อง 7ในช่วงนั้นธนิศได้ศึกษาในการทำงานทั้งเบื้องหน้าและเบื้องหลังในกองถ่ายละครของช่อง 7ทุกๆเรื่องเป็นต้น
และในปัจจุบันธนิศได้ย้ายมาเป็นทีมผู้ประกาศข่าวในสังกัดช่อง 7 เอชดีและเป็นผู้ประกาศข่าวมีชื่อเสียงและมีผลงานทั้งละคร และ พิธีกร ดีเจ เป็นต้น
เมื่อในปี พ.ศ. 2560 ธนิศมีผลงานทางด้านพิธีกรในรายการ สดๆบทไม่มี และรายการ สดๆ บทไม่มีตีสนิทเป็นรายการยอดนิยมที่ได้รับกระแสตอบรับที่ดี ออกอากาศทางช่อง 7 เอชดีในปัจจุบัน
ต่อมาเมื่อในปี พ.ศ. 2562 ธนิศมีผลงานการแสดงละครเรื่อง เจ้าสาวแก้ขัด ในฐานะนักแสดงรับเชิญและผลงานเป็นผู้ประกาศข่าวบันเทิงในรายการ เที่ยงบันเทิงสด (ในช่วงข่าวภาคเที่ยง) เป็นต้น
พ.ศ 2566 ธนิศมีผลงานรายการ สดๆ บทไมมี, นิวพาซ่า  และผลงานละคร มนตราตะเกียงแก้ว รับบทเป็นฝาแฝด "พ่อมดโอมิ / พ่อบทโอบิ ในบทบาทพ่อมดตัวร้ายซึ่งเป็นบทบาทที่ท้าทายของธนิศได้การตอบรับจากแฟนๆละครเรื่องนี้เป็นต้น
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2562 | เจ้าสาวแก้ขัด | (ผู้ประกาศข่าว) (รับเชิญ) |
| 2563 | พรหมพิศวาส | (ผู้ประกาศข่าว) (รับเชิญ) |
| 2563 | โซ่เวรี | (ผู้ประกาศข่าว) (รับเชิญ) |
| 2566 | มนตราตะเกียงแก้ว | พ่อมดโอบิ / พ่อมดโอมิ / พ่อมดโอชิ (รับบทเป็นฝาแฝด) |
ละครโทรทัศน์ทั้งหมดด้านล่างนี้ออกอากาศทางช่อง 9 อ.ส.ม.ท.
| ปี | เรื่อง | บทบาท |
| --- | --- | --- |
| 2553 | บางรักซอย 9 ตอน ให้มันได้อย่างงี้สิ | เด็กช่าง (รับเชิญ) |
| 2553 | บ้านนี้ที่บางรัก ตอน จากวันนั้นถึงวันนี้ | ลูกค้าในร้านขอบคุณครับ (รับเชิญ) |
ผลงานพิธีกรเป็นผู้ประกาศข่าว

รายการสนามข่าว 7 สี และ สนามข่าวบันเทิง
(2560 - 2562) รายการสดๆบทไม่มี ออกอากาศทุกวันศุกร์ เวลา 23.00 น.ออกอากาศทางช่อง 7 เอชดี
(2561) รายการเจาะประเด็นข่าวค่ำ(ช่วงเจาะประเด็นบันเทิง ล้อวงชงข่าว) ออกอากาศทุกวันจันทร์-ศุกร์ เวลา 17.30 น. ออกอากาศทางช่อง 7 เอชดี
(2562 - 2564) รายการสดๆบทไม่มีตีสนิท ออกอากาศทุกวันศุกร์ เวลา 23.30 น. ออกอากาศทางช่อง 7 เอชดี
(2561 - 2565) รายการห้องข่าวภาคเที่ยง (ช่วงเที่ยงบันเทิงสด) ออกอากาศทุกวันจันทร์- ศุกร์ เวลา 12.30  น. ออกอากาศทางช่อง 7 เอชดี
(2564 - 2567) รายการสดๆบทไม่มี ออกอากาศทุกวันจันทร์-วันศุกร์ เวลา 13.45 - 13.55 น.ออกอากาศทางช่อง 7 เอชดี
(2564) รายการอาทิตย์ติดข่าว (ช่วงอาทิตย์ติดข่าวบันเทิง) คู่กับปภาดา กลิ่นสุมาลย์ ออกอากาศทุกวันอาทิตย์ เวลา 13.20 น.ออกอากาศทางช่อง 7 เอชดี
(2564) รายการเมาท์สะเด็ด 7 สี (ผลิตโดย Tero Entertainment) ร่วมกับ บีม-ศรัณยู ประชากริช, พัด-พัดชา เอนกอายุวัฒน์, พลอย-รัญดภา มันตะลัมพะ, ดีเจบอย-ฌาฆฤณ ชุมมิ่ง, ดีเจวี-รวีโรจน์ เลิศพิภพเมธา ออกอากาศทุกบ่ายวันจันทร์-ศุกร์ เวลา 14.45-15.45 น.ออกอากาศทางช่อง 7 เอชดี
(2565 - ปัจจุบัน) รายการเที่ยงบันเทิงสด ออกอากาศทุกวันจันทร์- ศุกร์ เวลา 12.05 - 12.20 น. ออกอากาศทางช่อง 7 เอชดี
(2565 - 2566) รายการไนต์ไนต์ สาย Ent ทุกวันจันทร์ เวลา 22.45 น. - 23.00 น. ร่วมกับ กวางกิ ณภัทร, ดรีม ปุณณฤกษ์ อาศัยป่า ออกอากาศทุกคืนทางช่อง 7 เอชดี
(2566 - ปัจจุบัน) รายการนิวพาซ่า ทุกวันเสาร์ เวลา 15.30น.
ช่อง 7 เอชดี
ผลงานรางวัล

(2567) รางวัลกินรีทอง มหาชน ครั้งที่ 9 พิธีกรรายการบันเทิงยอดนิยม จากรายการ "นิวพาซ่า ซีซั่น 2"
(2567) รางวัล THAILAND DIGITAL AWARDS 2024 ครั้งที่ 5 สาขาพิธีกรดีเด่น
เบรสนิตซา (โครเอเชีย)

| เบรสนิตซา |
| --- | --- |
หมู่บ้าน
เบรสนิตซา
พิกัด:  45°16′43″N 17°47′08″E﻿ / ﻿45.27861°N 17.78556°E﻿ / 45.27861; 17.78556
ประเทศ:  โครเอเชีย
ภูมิภาค: สลาโวเนีย
เทศมณฑล: โปเฌกา-สลาโวเนีย
นคร: Pleternica
พื้นที่
 • ทั้งหมด: 3.2 ตร.กม. (1.2 ตร.ไมล์)
ความสูง: 135 เมตร (443 ฟุต)
ประชากร (2021)
 • ทั้งหมด: 175 คน
 • ความหนาแน่น: 55 คน/ตร.กม. (140 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 34310
รหัสพื้นที่: 034
เบรสนิตซา (โครเอเชีย: Bresnica) เป็นหมู่บ้านในเทศมณฑลโปเฌกา-สลาโวเนีย ประเทศโครเอเชีย หมู่บ้านนี้ตั้งอยู่ในนครเปลเตร์นิตซา
จากสำมะโนแห่งชาติ ค.ศ. 2011 หมู่บ้านนี้มีประชากร 218 คน โดยเชื่อมเข้ากับถนนรัฐดี49
ทางหลวงแผ่นดินหมายเลข 1421

|  ทางหลวงแผ่นดินหมายเลข 1421> ข้อมูลของเส้นทาง |
| --- | --- |

ส่วนหนึ่งของ 
 
ความยาว: 38.000 กิโลเมตร (23.612 ไมล์)
มีขึ้นเมื่อ: เริ่มก่อสร้าง พ.ศ. 2560–ปัจจุบัน
ทางแยกที่สำคัญ
จาก:  ต.ท่าสาย อ.เมือง จ.เชียงราย
 :    บ.ใหม่มงคล   บ.ผางาม   บ.สบเปา   บ.เหล่า 
ถึง:  บ.ใหม่พัฒนา ต.ยางฮอม อ.ขุนตาล จ.เชียงราย
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1421  เป็นถนนที่แยกมาจากทางหลวงแผ่นดินหมายเลข 1152 ที่บ้านไชยเจริญ ตำบลเวียงชัย อำเภอเวียงชัย จังหวัดเชียงราย ตามพระราชกฤษฎีกากำหนดเขตที่ดินในบริเวณที่ที่จะเวนคืนอสังหาริมทรัพย์ เพื่อขยายทางหลวงแผ่นดินหมายเลข 1152 สายแยกทางหลวงแผ่นดินหมายเลข 1020-บรรจบทางหลวงแผ่นดินหมายเลข 1020 (ต้าตลาด) ที่บ้านห้วยดอย บ้านผางาม บ้านร่องห้า และบ้านสบเปา และเพื่อสร้างทางหลวงแผ่นดินหมายเลข 1421 สายห้วยดอย-บ้านใหม่พัฒนา  เป็นส่วนหนึ่งของโครงการพัฒนาโครงข่ายทางหลวงแนวใหม่ขนาด 4 ช่องจราจรต่อเนื่องจาก จังหวัดเชียงราย ตามแนวทางหลวงหมายเลข 1152 บรรจบกับทางหลวงหมายเลข 1020 ที่ อำเภอขุนตาล จังหวัดเชียงราย ซึ่งเป็นเส้นทางหลักในการเดินทางไปยังสะพานข้ามแม่น้ำโขงแห่งที่ 4 (เชียงของ-ห้วยทราย) เพื่อเป็นเส้นทางในการรองรับการคมนาคมและขนส่งระหว่างประเทศไทยกับประเทศเพื่อนบ้าน
ทางหลวงสายนี้ยังอยู่ระหว่างการดำเนินการก่อสร้างโดยมีกำหนดสิ้นสุดสัญญาในวันที่ 6 มีนาคม 2563  เมื่อสร้างเสร็จจะอยู่ในพื้นที่ควบคุมของ หมวดทางหลวงเวียงเชียงรุ้ง และหมวดทางหลวงเทิง แขวงทางหลวงเชียงรายที่ 2 (เชียงของ)
โรงแรมเมอเวนพิค บีดีเอ็มเอส เวลเนส รีสอร์ท กรุงเทพ

| โรงแรมเมอเวนพิค บีดีเอ็มเอส เวลเนส รีสอร์ท กรุงเทพ |
| --- | --- |
โรงแรมเมอเวนพิค บีดีเอ็มเอส เวลเนส รีสอร์ท กรุงเทพ เมื่อ พ.ศ. 2565

ข้อมูลทั่วไป
ที่ตั้ง: 2/14 ถนนวิทยุ แขวงลุมพินี เขตปทุมวัน กรุงเทพมหานคร
พิกัด: 13°44′51″N 100°32′50″E﻿ / ﻿13.74750°N 100.54722°E﻿ / 13.74750; 100.54722
แล้วเสร็จ: พ.ศ. 2526
เจ้าของ: บริษัท กรุงเทพดุสิตเวชการ จำกัด (มหาชน)
โรงแรมเมอเวนพิค บีดีเอ็มเอส เวลเนส รีสอร์ท กรุงเทพ (อังกฤษ: Mövenpick BDMS Wellness Resort Bangkok) เป็นโรงแรมที่ตั้งอยู่บนถนนวิทยุ เขตปทุมวัน กรุงเทพมหานคร มีห้องพักจำนวน 293 ห้อง โรงแรมยังมีคลินิกสุขภาพด้วย
ประวัติ

พื้นที่ดั้งเดิมของโรงแรมนี้เป็นของนายเลิศ หรือต่อมาคือ พระยาภักดีนรเศรษฐ (เลิศ เศรษฐบุตร) นายเลิศเป็นเจ้าของที่ดินมากมายในพระนคร เขาตัดสินใจขยายพื้นที่ออกไป ด้วยการซื้อที่ดินแถวสุขุมวิทในสมัยต้นรัชกาลที่ 6 ซึ่งสมัยนั้นเป็นทุ่งนาที่เรียกว่า ทุ่งบางกะปิ มีราคาตารางวาละ 8 สตางค์ โดยได้ตั้งใจพัฒนาพื้นที่ประมาณ 60 ไร่ แถวเพลินจิตเป็นบ้านพักตากอากาศ มีการสร้างเรือนสักหลังใหญ่ใน พ.ศ. 2458 รวมถึงขุดคลองสมคิดหน้าบ้านเชื่อมต่อกับคลองแสนแสบ และจ้างสถาปนิกชาวอิตาลีออกแบบสวนหย่อม นายเลิศยังเปิดให้คนทั่วไปเข้าชมในวันอาทิตย์ และให้ลูกเสือเข้ามาพักแรม คนทั่วไปเรียกว่า ปาร์คนายเลิศ ส่วนเรือนไม้สัก เรียกว่า บ้านปาร์ค
ต่อมาเลอศักดิ์ สมบัติศิริ ซึ่งเป็นบุตรสาวของนายเลิศ ได้กันพื้นที่ราว 15 ไร่ จากพื้นที่ทั้งหมด 33 ไร่ ที่เดิมเคยเป็นบ้านที่พักอาศัยส่วนตัวของตระกูล เพื่อมาสร้างโรงแรมจำนวน 338 ห้อง เปิดให้บริการมาตั้งแต่ พ.ศ. 2526 บริหารโดยกลุ่มฮิลตัน โดยใช้ชื่อว่า โรงแรมฮิลตัน อินเตอร์เนชั่นแนล บางกอก ณ ปาร์คนายเลิศ ต่อมามีการปรับโฉมและและได้บริษัทแรฟเฟิลส์ อินเตอร์เนชั่นแนล เข้ามาบริหาร ภายใต้ชื่อ โรงแรมปาร์ค นายเลิศ กรุงเทพ แรฟเฟิลส์ อินเตอร์เนชั่นแนล และ โรงแรมสวิสโฮเต็ล ปาร์ค นายเลิศ ตามลำดับ
เดวิด คาร์ราดีน เสียชีวิตภายในห้องพักของโรงแรมแห่งนี้ เมื่อวันที่ 4 มิถุนายน พ.ศ. 2552
บริษัท กรุงเทพดุสิตเวชการ จำกัด (มหาชน) (BDMS) ซื้อที่ดินโครงการปาร์คนายเลิศและที่ดินรวม 15 ไร่ผ่านตลาดหลักทรัพย์เมื่อวันที่ 28 กันยายน พ.ศ. 2559 มูลค่ารวม 10,800 ล้านบาท ประกอบด้วย อาคารโรงแรมสวิสโฮเต็ล ปาร์ค นายเลิศ อาคาร Promenade และสิ่งปลูกสร้างอื่น ๆ รวม 15 ไร่ ต่อมา พ.ศ. 2562 กรุงเทพดุสิตเวชการได้ร่วมมือกับเครือเมอเวนพิคซึ่งเป็นเครือโรงแรมสัญชาติสวิส โดยใช้ชื่อว่า "โรงแรมเมอเวนพิค บีดีเอ็มเอส เวลเนส รีสอร์ท กรุงเทพ"
พระเจ้าบรมวงศ์เธอ กรมหมื่นอลงกฎกิจปรีชา

| พระเจ้าบรมวงศ์เธอ กรมหมื่นอลงกฎกิจปรีชา |
| --- | --- |
พระเจ้าบรมวงศ์เธอ ชั้น 2 พระองค์เจ้าชั้นเอก

ประสูติ: 12 สิงหาคม พ.ศ. 2354
สิ้นพระชนม์: 9 ตุลาคม พ.ศ. 2410 (56 ปี)
ราชสกุล: นิลรัตน
ราชวงศ์: จักรี
พระบิดา: พระบาทสมเด็จพระพุทธเลิศหล้านภาลัย
พระมารดา: เจ้าจอมมารดาพิม ในรัชกาลที่ 2
พระเจ้าบรมวงศ์เธอ กรมหมื่นอลงกฎกิจปรีชา (12 สิงหาคม พ.ศ. 2354 - 9 ตุลาคม พ.ศ. 2410) เป็นพระราชโอรสลำดับที่ 57 ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาพิม เมื่อวันจันทร์ เดือน 9 แรม 8 ค่ำ ปีมะแม ตรีศก จ.ศ. 1173  ตรงกับวันที่ 12 สิงหาคม พ.ศ. 2354 เมื่อประสูติมีพระนามว่า พระเจ้าลูกยาเธอ พระองค์เจ้านิลรัตน
พระเจ้าบรมวงศ์เธอ กรมหมื่นอลงกฎกิจปรีชา ทรงรับราชการในรัชกาลที่ 3 และได้รับพระกรุณาโปรดเกล้าฯ สถาปนาขึ้นเป็น กรมหมื่นอลงกฎกิจปรีชา เมื่อปี พ.ศ. 2394 ในสมัยรัชกาลที่ 4  ทรงว่าราชการกรมแสงปืนต้น กรมแสงหอกดาบและกำกับช่างเงินโรงกษาปณ์
พระเจ้าบรมวงศ์เธอ กรมหมื่นอลงกฎกิจปรีชา สิ้นพระชนม์ในสมัยรัชกาลที่ 4 เมื่อวันพุธ เดือน 11 ขึ้น 11 ค่ำ ปีเถาะนพศก จ.ศ. 1229 ตรงกับวันที่ 9 ตุลาคม พ.ศ. 2410 สิริพระชันษา 57 ปี พระราชทานเพลิงพระศพเมื่อวันที่ 13 มกราคม พ.ศ. 2411
พระเจ้าบรมวงศ์เธอ กรมหมื่นอลงกฎกิจปรีชา เป็นนักถ่ายภาพชาวไทยรุ่นแรก ๆ เมื่อครั้งที่การถ่ายภาพเริ่มเข้ามาแพร่หลายในสยาม รุ่นเดียวกับพระปรีชากลการ และหลวงอัคนีนฤมิตร
พระโอรส ธิดา

พระเจ้าบรมวงศ์เธอ กรมหมื่นอลงกฎกิจปรีชา ทรงเป็นต้นราชสกุล นิลรัตน  
ราชสกุลนี้ นับเป็นสกุลพระราชทานจากพระบาทสมเด็จพระมงกุฎเกล้าเจ้าอยู่หัว ลำดับที่ ๒๑๖๙ ในประเทศไทย เขียนได้เป็นตัวอักษรโรมันว่า "Nilaratna na Krungdeb" ผู้กราบบังคมทูลขอพระราชทาน คือ หม่อมราชวงศ์อวบ ตำแหน่งประจำหน้าที่การสมุหบาญชีกรมเสนาธิการทหารบก สำหรับบรรดาผู้ที่สืบสกุลโดยตรงลงมาจากพระเจ้าบรมวงศ์เธอ กรมหมื่นอลงกฎกิจปรีชา (พระองค์เจ้านิลรัตน)
พระโอรส-พระธิดา มีรายพระนามเท่าที่รวบรวมได้ ดังนี้
หม่อมเจ้าชายชุ่ม นิลรัตน มีโอรส คือ
หม่อมราชวงศ์อั้น นิลรัตน สมรสกับ นางเผือก นิลรัตน ณ อยุธยา มีธิดา คือ
หม่อมหลวงเนื่อง นิลรัตน
หม่อมเจ้าชายโมรา นิลรัตน (ประสูติ พ.ศ. 2385 สิ้นชีพิตักษัยเมื่อวันที่ 28 เมษายน พ.ศ. 2430) ทรงเสกสมรสกับหม่อมราชวงศ์เสาวคนธ์ นิลรัตน มีโอรส คือ
หม่อมราชวงศ์อวบ นิลรัตน
หม่อมราชวงศ์เล็ก นิลรัตน สมรสกับ หม่อมหลวงวงศ์ นิลรัตน (ราชสกุลเดิม ปาลกะวงศ์) มีบุตร-ธิดา คือ
หม่อมหลวงนุ่ม นิลรัตน สมรสกับ นายดัด สุทธพิบูลย์
พันตำรวจตรี หม่อมหลวงสวัสดิ์ นิลรัตน สมรสกับ นางบุญชุบ นิลรัตน ณ อยุธยา
หม่อมหลวงนิ่ม นิลรัตน
หม่อมเจ้าชายหยอย นิลรัตน (ประสูติ พ.ศ. 2385 สิ้นชีพิตักษัยเมื่อวันที่ 10 กรกฎาคม พ.ศ. 2419)
หม่อมเจ้าหญิงทับทิม นิลรัตน มีพระนามลำลองว่าท่านหญิงแดง ทรงเสกสมรสกับหม่อมเจ้าอินทนิล สุริยกุล พระโอรสในพระเจ้าบรมวงศ์เธอ กรมพระรามอิศเรศร
หม่อมเจ้าหญิงมรกฎ นิลรัตน ประสูติร่วมหม่อมมารดาเดียวกันกับหม่อมเจ้าหญิงทับทิม มีพระนามลำลองว่าท่านหญิงเขียว (ประสูติ พ.ศ. 2394 สิ้นชีพิตักษัยเมื่อวันที่ 3 มีนาคม พ.ศ. 2452 พระราชทานเพลิง ณ วัดเทพศิรินทราวาส เมื่อวันที่ 5 มิถุนายน พ.ศ. 2455) ทรงเสกสมรสกับหม่อมเจ้าชายอลงกรณ์ สุทัศน์ พระโอรสในพระเจ้าบรมวงศ์เธอ กรมหมื่นไกรสรวิชิต องค์ต้นราชสกุลสุทัศน์ มีโอรส คือ
พระยาศรีวรวงศ์ (หม่อมราชวงศ์จิตร สุทัศน์)
พระยาวิชิตวงศ์วุฒิไกร (หม่อมราชวงศ์สิทธิ์ สุทัศน์)
หม่อมเจ้าชายพุฒ นิลรัตน หรือ หม่อมเจ้าพุก บางแห่งก็ว่าชื่อหม่อมเจ้าชุ่ม ทรงผนวชเป็นพระภิกษุ (ประสูติ พ.ศ. 2398 สิ้นชีพิตักษัยเมื่อวันที่ 29 มีนาคม พ.ศ. 2438)
หม่อมเจ้าชายวิเชียร นิลรัตน (ประสูติ พ.ศ. 2399 สิ้นชีพิตักษัยเมื่อวันที่ 16 เมษายน พ.ศ. 2419)
หม่อมเจ้าหญิงแฉ่ง นิลรัตน (ประสูติ พ.ศ. 2401 สิ้นชีพิตักษัยเมื่อวันที่ 16 พ.ย. 2455 พระราชทานเพลิง ณ วัดสระเกศ เมื่อวันที่ 6 มีนาคม พ.ศ. 2467) มีหม่อมหลวงดาว นิลรัตน (ราชสกุลเดิม ปาลกะวงศ์) เป็นมารดา หม่อมเจ้าหญิงแฉ่งทรงเป็นชายาในพระเจ้าบรมวงศ์เธอ กรมหลวงพรหมวรานุรักษ์ องค์ต้นราชสกุลเกษมสันต์
หม่อมเจ้าหญิงสวัสดิ์ นิลรัตน (ประสูติ พ.ศ. 2401 สิ้นชีพิตักษัยเมื่อวันที่ 28 มกราคม พ.ศ. 2475)
หม่อมเจ้าหญิงสังวาล นิลรัตน
หม่อมเจ้าหญิงจำเริญ นิลรัตน (สิ้นชีพิตักษัยวันที่ 12 มีนาคม 2456 พระราชทานเพลิงเมื่อวันที่ 16 เมษายน พ.ศ. 2457)
หม่อมเจ้าหญิงสะบาย นิลรัตน ทรงเป็นหัวหน้าห้องเครื่องของพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา
หม่อมเจ้าหญิงสุวรรณ นิลรัตน (ประสูติ พ.ศ. 2407) ทรงมีพระนามลำลองว่า "ท่านหญิงแดง" ทรงเป็นชายาในพระเจ้าบรมวงศ์เธอ กรมหลวงสรรพสาตรศุภกิจ องค์ต้นราชสกุลทองแถม
หม่อมเจ้าหญิงจำรัส นิลรัตน (ประสูติ พ.ศ. 2410 สิ้นชีพิตักษัยเมื่อวันที่ 11 ตุลาคม พ.ศ. 2476) ทรงเป็นชายาในพระเจ้าบรมวงศ์เธอ กรมพระสมมตอมรพันธุ์ องค์ต้นราชสกุลสวัสดิกุล
หม่อมเจ้าหญิงอึ่ง นิลรัตน (สิ้นชีพิตักษัยเมื่อวันที่ 28 เมษายน พ.ศ. 2440)
หม่อมเจ้าชายบงกฎ นิลรัตน
หม่อมเจ้าชายปรีชา นิลรัตน
หม่อมเจ้าหญิงประทุม นิลรัตน
พระเกียรติยศ

| ธรรมเนียมพระยศของ พระเจ้าบรมวงศ์เธอ กรมหมื่นอลงกฎกิจปรีชา |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกยาเธอ พระองค์เจ้านิลรัตน (12 สิงหาคม พ.ศ. 2354 - 21 กรกฎาคม พ.ศ. 2367)
พระเจ้าน้องยาเธอ พระองค์เจ้านิลรัตน (21 กรกฎาคม พ.ศ. 2367 - พ.ศ. 2394)
พระเจ้าน้องยาเธอ กรมหมื่นอลงกฎกิจปรีชา (พ.ศ. 2394 - 1 ตุลาคม พ.ศ. 2394)
พระเจ้าบรมวงศ์เธอ กรมหมื่นอลงกฎกิจปรีชา (1 ตุลาคม พ.ศ. 2394 - ปัจจุบัน)
แบล๊คโร้ค

| แบล๊คโร้ค |
| --- | --- |

ผู้พัฒนา: Joymax Co., Ltd.
ผู้จัดจำหน่าย:  Joymax Co., Ltd.   Neowiz Games (Pmang)   Joymax Co., Ltd. (global servers)   Ini3 Digital Co., Ltd.
เครื่องเล่น: Microsoft Windows
แนว: MMORPG
รูปแบบ: Multiplayer via TCP/IP
แบล็คโร้คออนไลน์ (ภาษาอังกฤษ: Black Rogue) หรือเกม ซิลค์โร้ดออนไลน์ (ภาษาเกาหลี: 실크로드 온라인; ภาษาอังกฤษ: Silkroad Online) เป็นเกมออนไลน์ประเภท MMORPG ที่พัฒนาโดย Joymax Co., Ltd. และเปิดให้บริการโดย Yahoo Korea ก่อนที่จะถูกย้ายมาเปิดให้บริการโดย Joymax เองและ Neowiz Games ได้เข้ามาเป็นผู้ให้บริการร่วมในปัจจุบัน เนื้อเรื่องของเกมถูกจำลองขึ้นมาจากเหตุการณ์จริง เมื่อสมัยคริสต์ศตวรรษที่ 2 ซึ่งเป็นเหตุการณ์ที่ก่อให้เกิด เส้นทางสายไหม ขึ้น เส้นทางการค้าขายระหว่างจีนและยุโรปที่เป็นตำนานมากว่าหลายศตวรรษ นอกจากการกำหนดเนื้อเรื่องหลักให้เป็นในลักษณะนี้แล้ว ยังมีผู้ร่วมเดินทางในเส้นทางดังกล่าวถึง 3 รูปแบบ และนอกจากนั้น ยังมีมินิเกมต่างๆ ในเกมให้ทำอีกมากมาย
ปัจจุบันมีการตั้งเซิร์ฟเวอร์เกมซิลค์โร้ดออนไลน์อยู่หลายประเทศ แต่ในประเทศไทย บริษัท อินิทรี ดิจิตอล จำกัด ได้เข้าไปซื้อลิขสิทธิ์ตัวเกมและขออนุญาตดัดแปลงเนื้อหาเกมบางส่วนให้เหมาะสมกับผู้เล่นในประเทศ เพราะนอกจากจะมีปัญหาในเรื่องของความรุนแรงแล้ว ยังมีในเรื่องของบทบาทที่ไม่เหมาะสมกับเยาวชนเท่าไหร่นัก หลังจากปรับแต่งตัวเกมแล้ว บริษัท อินิทรี ดิจิตอล จำกัด ก็ได้เปิดตัวเกมนี้ในชื่อว่า แบล็คโร้คออนไลน์ ในวันที่ 16 มิถุนายน 2552 ที่ลาน Centerpoint @ Central World โดยมีผู้เล่น และสื่อมวลชนต่างให้ความสนใจอย่างคับคั่ง ก่อนจะเปิดให้ทดลองเล่นอย่างเป็นทางการในงาน Ini3 Tripple Throne เมื่อต้นเดือนตุลาคม 2552
เนื้อเรื่องของเกม

สมัยจักรวรรดิโรมันเรืองอำนาจในยุโรป ผู้คนในอาณาจักรต่างได้ยินเสียงล่ำลือและยอมรับกันโดยทั่วไปถึงความสวยงามของสินค้าล้ำค่าจากประเทศทางตะวันออกที่เรียกกันว่า “ผ้าไหม” เป็นอย่างดี
ศูนย์กลางของดินแดนตะวันตกคืออาณาจักรโรมัน และศูนย์กลางของดินแดนตะวันออกคือประเทศจีน 
แต่ด้วยความยากลำบากทางสภาพภูมิประเทศจึงทำให้การติดต่อซื้อขายระหว่างทั้งสองอารยธรรมไม่รุ่งเรืองอย่างที่คิด เพราะต้องซื้อขายผ่านดินแดนทางผ่านไม่ได้ทำการค้าซึ่งกันและกันโดยตรง
จนถึงคริสตศวรรษที่ 2  Janggeon ทูตจากอาณาจักรฮาน (อาณาจักรโบราณของจีน) ภายใต้พระบัญชาของจักรพรรดิ์วูดี (มูจี) ได้ออกทำการสำรวจเส้นทางจากประเทศจีน ผ่านประเทศอินเดีย ไปจนถึงดินแดนตะวันตก จึงทำให้การเดินทางติดต่อค้าขายระหว่างทั้ง 2 อารยธรรมเกิดเป็นความจริงขึ้นมาได้นับตั้งแต่นั้น
เส้นทางที่ Janggeon ได้ทำการบุกเบิก ก็คือ “เส้นทางสายไหม” นั่นเอง
นับจากนั้นมา เส้นทางสายไหม ก็หนาแน่นไปด้วยผู้คนมากมายหลากหลายเชื้อชาติ ไม่ว่าจะเป็น นักเดินทาง, นักสู้ หรือ พ่อค้า ก็ต่างมุ่งหน้ามายังเส้นทางแห่งนี้ เรียกได้ว่านับแต่ Janggeon ได้ให้กำเนิดเส้นทางสายไหมขึ้นมานั้น เส้นทางแห่งนี้ก็เปรียบเหมือนรุ่งอรุณแห่งชีวิตของคนทั้งโลกเลยก็ว่าได้
จวบจนเวลาผ่านไปกว่า 800 ปี...
-          อาณาจักรถัง ก็กำลังจะล่มสลายด้วยปัญหาของโรคระบาด
-          เกิดกบฏในพื้นที่ดินแดนอาหรับ แต่ก่อกำเนิดศาสนาอิสลามขึ้นพร้อมกับการสถาปณาจักรวรรดิอิสลาม
-          เกิดสงครามปราบการจลาจลระหว่างจักรวรรดิโรมันและกองกำลังต่อต้าน
-          ศูนย์กลางของจักรวรรดิโรมันผู้ยึดครองดินแดนตะวันตกอย่าง กรุงโรม ล่มสลาย
ความสับสนวุ่นวาย กลียุคพลันบังเกิด...
เพื่อปกป้องเส้นทางแห่งประวัติศาสตร์ไม่ให้ถูกทำลายไปด้วยปัจจัยร้ายแรงที่รุมเร้า เหล่านักเดินทางทั้งหลายจึงเดินทางมุ่งหน้ามายัง “เส้นทางสายไหม”
มีเพียงผู้ที่แกร่งกล้าเท่านั้นที่จะยืนอยู่ได้จนถึงวินาทีสุดท้าย...